钦定古今图书集成/明伦汇编/氏族典/第256卷 > 王览
## 钦定古今图书集成/明伦汇编/氏族典/第256卷 > 王览

按《晋书王祥传》：“祥弟览，字元通。母朱，遇祥无道，览每
谏其母，其母乃止。览孝友恭恪，名亚于祥。及祥仕进，
览亦应本郡之召，稍迁司徒西曹掾，清河太守。五等
建，封即丘子。泰始末，除弘训少府。职省，转太中大夫。
咸宁初，诏以览为宗正卿。顷之，乞骸骨，诏以太中大
夫归老。后转光禄大夫。咸宁四年卒，时年七十三，谥”
曰“贞。”